തൊഴയെടാ തൊഴയ്.. ക്രുണാല് പാണ്ഡ്യയെ മലയാളത്തില് ട്രോളി ഷാര്ജയിലെ ക്രിക്കറ്റ് ആരാധകര് വീഡിയോ Begin typing your search... X ഇന്ത്യന് പ്രീമിയര് ലീഗില് ഇന്നു വൈകിട്ട് നടന്ന നിര്ണായക മത്സരത്തില് നാലു വിക്കറ്റിന്റെ പരാജയമാണ് ഡല്ഹി ക്യാപിറ്റല്സില് നിന്ന് ഏറ്റുവാങ്ങിയത്. മത്സരത്തില് ടോസ് നഷ്ടപ്പെട്ടു ബാറ്റിങ്ങിനിറങ്ങിയ മുംബൈയ്ക്ക് നിശ്ചിത 20 ഓവറില് എട്ടു വിക്കറ്റ് നഷ്ടത്തില് 129 റണ്സാണ് നേടാന് കഴിഞ്ഞത്. ഷാര്ജയിലെ സ്ലോ വിക്കറ്റില് ഈ സ്കോര് പിന്തുടര്ന്നിറങ്ങിയ ഡല്ഹി അഞ്ചു പന്ത് ബാക്കിനില്ക്കെ ആറു വിക്കറ്റ് നഷ്ടത്തില് 132 റണ്സ് നേടി ലക്ഷ്യം കാണുകയായിരുന്നു. നിശ്ചിത ഇടവേളകളില് വിക്കറ്റ് നഷ്ടമായെങ്കിലും പിരിയാത്ത ഏഴാം വിക്കറ്റ് കൂട്ടുകെട്ടില് 39 റണ്സ് നേടിയ ശ്രേയസ് അയ്യര്രവിചന്ദ്രന് അശ്വിന് സഖ്യമാണ് ഡല്ഹിക്ക് ജയമൊരുക്കിയത്. മത്സരത്തില് മൂന്നു വിക്കറ്റ് വീതം പിഴുത് അക്സര് പട്ടേല്, ആവേശ് ഖാന് എന്നിവരാണ് മുംബൈയെ തകര്ത്തത്. അക്ഷര് പട്ടേല് നാല് ഓവറില് 21 റണ്സ് വഴങ്ങിയും ആവേശ് ഖാന് നാല് ഓവറില് 15 റണ്സ് വഴങ്ങിയുമാണ് മൂന്നു വിക്കറ്റ് വീതം വീഴ്ത്തിയത്. 33 റണ്സ് കണ്ടെത്തിയ സൂര്യകുമാര് യാദവ് ആണ് ടീമിന്റെ ടോപ് സ്കോറര്. അവേശ് ഖാന് രോഹിത് ശര്മ്മ, ഹാര്ദ്ദിക് പാണ്ഡ്യ17, നഥാന് കോള്ട്ടര് നൈല് എന്നിവരുടെ വിക്കറ്റ് വെറും 15 റണ്സ് വിട്ട് നല്കി നേടിയപ്പോള് അക്സര് പട്ടേല് ക്വിന്റണ് ഡി കോക്ക്19, സൂര്യകുമാര് യാദവ്, സൗരഭ് തിവാരി15 എന്നിവരുടെ നിര്ണ്ണായക വിക്കറ്റുകള് നേടി. മത്സരത്തിനിടെ മുംബൈ താരം ക്രുണാല് പാണ്ഡ്യയെ ട്രോളുന്ന മലയാളി ആരാധകരുടെ വീഡിയോയാണ് ഇപ്പോള് സോഷ്യല് മീഡിയയില് വൈറലാകുന്നത്. മുംബൈ ഇന്നിങ്സില് ക്രുണാലിന്റെ മെല്ലെപ്പോക്കിനെയാണ് ആരാധകര് പരിഹസിച്ചത്. പന്ത് മുട്ടിയിട്ടതിന് ഇവിടുത്തെ കാറ്റാണ് കാറ്റ്, തൊഴയെടാ തൊഴയ് എന്നൊക്കെ പറഞ്ഞുകൊണ്ടായിരുന്നു ആരാധകര് ട്രോളുമായി രംഗത്തെത്തിയത്. TAGS: Popular X TAGS: